Here is a page extracted from Wikipedia that may contain CSS, HTML, and a lot of unformatted text.

Title: Idioma galés
Content: O galés (Cymraeg) ye un idioma de orichen celtico charrato en o País de Galas (Reino Uniu) por 600.000 personas (o 20% d'a población de Galas).

L'estudio d'uso d'a luenga galesa de 2004 muestra que o 21,7% d'a población de Galas fabla galés. Isto suposa un augmento dende o 20,5% en o cens de 2001 y dende o 18,5% en 1991.

Historia 
Como a mas gran parte d'as luengas, en a historia d'o galés existen diferents fases lingüisticas.

Galés antigo 
As mas antigas fuents d'una luenga identificable como galés se remontan d'alto u baixo a o sieglo VI, y a luenga d'iste periodo se conoixe como galés primitivo.

O periodo vinient, un poquet millor testimoniato, ye o galés antigo (Hen Gymraeg) (sieglos IX a XI); conservamos poesía tanto de Galas como d'Escocia n'ista forma d'a luenga. D'iste periodo son Canu Aneirin y Canu Taliesin.

Galés meyo 
O galés meyo corresponde a os sieglos XII y XIV. Ye o luengache d'os primers manuscritos d'os Mabinoggion d'a mitolochía galesa, encara que as leyendas son muito mas antigas. Tamién ye o luengache d'os manuscritos d'a lei galesa.

Galés moderno 
O galés moderno va dende o sieglo XIV dica l'actualidat. Tiene dos subdivisions.

Luengas celtas
Luengas d'o Reino Uniu
Luengas de Galas